**Mengenai audio iniFujian (bantuan·maklumat)** (Bahasa Cina: 福建code: zh is deprecated ; pinyin: *Fújiàn*; Ejaan peta pos: *Fukien*, *Foukien*; transliterasi tempatan **Hokkien** dari Min Nan atau bahasa Taiwan *Hok-kiàn*) ialah salah sebuah wilayah di pesisiran pantai tenggara China. Fujian bersempadan dengan Zhejiang di utara, Jiangxi di barat, dan Guangdong di selatan. Pulau Taiwan terletak di timurnya, menyeberangi Selat Taiwan. Nama Fujian dicipta sewaktu Dinasti Tang, berasal daripada gabungan Fuzhou dan Jian'ou, dua buah kota di Fujian.

Kebanyakan tanah Fujian ditadbir oleh Republik Rakyat China (PRC). Sementara itu, kepulauan Kinmen (dahulunya dikenali sebagai Quemoy) (Bahasa Cina: 金門code: zh is deprecated ; pinyin: *Jīnmén*) dan Matsu (Bahasa Cina: 馬祖code: zh is deprecated ; pinyin: *Măzŭ*) di bawah kawalan Republik China (ROC) yang bertapak di Taiwan. Maka, secara *de facto* terdapat dua wilayah yang sama nama (dari segi pertubuhan kerajaan). Nama kedua-dua pihak ini dipaparkan dalam sistem perumian bahasa Mandarin yang berbeza. Pihak PRC mengeja nama wilayah ini dalam Hanyu Pinyin, iaitu "Fujian", manakala pihak ROC mengejanya dalam Tongyong Pinyin, Wade-Giles dan ejaan peta pos, iaitu masing-masing "FuJian", "Fuchien" dan "Fukien".

Kewujudan dua kerajaan wilayah Fujian yang selari ini merupakan satu kesan Perang Saudara China. Setelah kehilangan tanah besar China (termasuk kebanyakan kawasan Fujian) kepada pihak komunis pada tahun 1949, Republik China (ROC) berundur ke Taiwan sambil mengekalkan kuasanya terhadap sebilangan kecil pulau-pulau luar pesisir Fujian. Sejak itu, pihak PRC (tanah besar) dan ROC (Taiwan) selama ini mengekalkan kerajaan wilayah yang berasingan untuk Fujian. Rencana ini lebih cenderung kepada kawasan Fujian di bawah pentadbiran PRC; lihat Fujian (Republik China) untuk meklumat lanjut mengenai wilayah Fujian ROC.

Fuzhou merupakan ibu wilayah Fujian di bawah kawalan PRC manakala Kinmen dijadikan pusat pentadbiran wilayah Fujian ROC, namun secara amali kebanyakan kuasa di Fujian kawalan ROC ditugaskan kepada daerah-daerah Kinmen dan Kepulauan Matsu.

Pembahagian pentadbiran
-----------------------

Republik Rakyat China mengawal kebanyakan kawasan wilayah ini, dan membahagikannya kepada sembilan bahagian peringkat prefektur, kesemuanya bandaraya peringkat prefektur:

* Fuzhou (Cina Ringkas: 福州市code: zh is deprecated ; Hanyu Pinyin: Fúzhōu Shì)
* Xiamen (厦门市code: zh is deprecated  Xiàmén Shì)
* Zhangzhou (漳州市code: zh is deprecated  Zhāngzhōu Shì)
* Quanzhou (泉州市code: zh is deprecated  Quánzhōu Shì)
* Sanming (三明市code: zh is deprecated  Sānmíng Shì)
* Putian (莆田市code: zh is deprecated  Pútián Shì)
* Nanping (南平市code: zh is deprecated  Nánpíng Shì)
* Longyan (龙岩市code: zh is deprecated  Lóngyán Shì)
* Ningde (宁德市code: zh is deprecated  Níngdé Shì)

Kesemua bandaraya peringkat prefektur kecuali Longyan, Sanming, dan Nanping terletak di sepanjang pantai.

Kesemua sembilan bahagian peringkat prefektur dibahagikan kepada 85 bahagian peringkat daerah (26 daerah, 14 perbandaran peringkat daerah, dan 45 mukim), dan dibahagikan lagi kepada 1107 bahagian peringkat bandar (605 bandar, 328 perbandaran, 18 perbandaran etnik, dan 156 subdaerah). *Peringatan: inilah merupakan perangkaan rasmi PRC. Maka, Quemoy termasuk sebagai salah satu daripada 45 mukim dan Matsu sebagai salah satu daripada 334 perbandaran.*

Mukim Quemoy dikawal oleh bandaraya peringkat prefektur Quanzhou atas nama, tetapi sebenarnya sedang ditadbir secara keseluruhan oleh Republik China di Taiwan. Mukim Lianjiang yang ditadbir PRC di bawah perundangan bandaraya peringkat prefektur Fuzhou, merangkumi Kepulauan Matsu atas nama, tetapi Matsu sebenarnya dikawal Republik China di Taiwan yang mentadbir Matsu sebagai Mukim Lienchiang (nama yang sama tetapi berbeza perumiannya).

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Fujian***. |

* Galeri Foto Gunung Wuyi
* Galeri Foto Xiamen
* Galeri Foto Fu Zhou
* Galeri Foto Pulau Mei Zhou, Pu Tian
* Galeri Foto De Hua
* Galeri Foto Nan An
* Galeri Foto Quan Zhou
* Galeri Foto Zhang Zhou
* Galeri Foto Kampung Nanjing, Nanjing (wilayah Fujian)
* (Cina)Kerajaan Wilayah Rakyat Fujian PRC
* Fujian International: Laman web niaga dengan pengenalan kepada wilayah ini
* Guide to Fujian Province
* Guide to Boxspringbett

| * l
* b
* s
Bahagian-bahagian peringkat pertama pentadbiran Republik Rakyat China (PRC) |
| --- |
| Provinsi | Anhui · Fujian · Gansu · Guangdong · Guizhou · Hainan · Hebei · Heilongjiang · Henan · Hubei · Hunan · Jiangsu · Jiangxi · Jilin · Liaoning · Qinghai · Shaanxi · Shandong · Shanxi · Sichuan · *Taiwan*1 · Yunnan · Zhejiang ·  Shenzhen | Bendera Republik Rakyat China |
| Kawasan autonomi | Guangxi · Mongolia Dalam · Ningxia · Tibet · Xinjiang |
| Kawasan perbandaran | Beijing · Chongqing · Shanghai · Tianjin |
| Kawasan pentadbiran khas | Hong Kong · Macau |
| 1 Dituntut oleh Republik Rakyat China, tetapi kini ditadbir Republik China. (*Lihat juga Taraf politik Taiwan*) |